**Ministru kabineta noteikumu projekta "Kriminālizlūkošanas atbalsta informācijas sistēmas noteikumi" sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Tiesību akta projekta anotācijas kopsavilkums** | | | Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kriminālizlūkošanas atbalsta informācijas sistēmas noteikumi” (turpmāk - Projekts) mērķis ir noteikt informācijas par personām, notikumiem, mantu un lietām, aprites kārtību Kriminālizlūkošanas atbalsta informācijas sistēmā (turpmāk – Sistēma), lai veiktu kriminālizlūkošanu. Projekta spēkā stāšanas paredzēta vienlaicīgi ar likumprojektu “Grozījums Operatīvās darbības likumā”. |  |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Operatīvās darbības likuma 23. panta 1.1 daļa. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai, iestājoties Eiropas Savienībā, viens no nosacījumiem bija kompetento tiesībaizsardzības iestāžu, tai skaitā Valsts policijas, analītiskās sistēmas stiprināšana ar mērķi integrēties kopīgā Eiropas Savienības dalībvalstu cīņā pret organizēto noziedzību. Eiropas Savienības ietvaros 2005. gadā tika izveidots Eiropas kriminālizlūkošanas modelis. Laikā no 2010. gada līdz 2011. gadam Eiropas Komisijas finansētā projekta “Harmonija” ietvaros tika izveidots Eiropas Savienības Politikas cikls, kas veido Eiropas Savienības kriminālizlūkošanas sistēmu, kuru jārealizē arī Latvijā.  Laikā no 2008. gada 24. jūlija līdz 2009. gada 23. oktobrim Valsts policijā tika īstenots Eiropas Komisijas finansētais Pārējās programmas projekts “Valsts policijas rīcībspējas uzlabošana, ieviešot nacionālās kriminālās izlūkošanas modeli”, kura ietvaros 2009. gada 28. oktobrī apstiprināta koncepcija par kriminālizlūkošanas modeļa ieviešanu Valsts policijā, kurš tika ieviests 2010. gadā. Pārējās Latvijas kompetentajās tiesību aizsardzības un drošības iestādēs kriminālizlūkošanas modelis netika izveidots, līdz ar to 2012. gada 17. decembrī tika uzsākta projekta HOME/2011/ISEC/AG/4000002542 “Nacionālā kriminālizlūkošanas modeļa izveide” īstenošana. Rezultātā 2017. gada 24. janvārī stājās spēkā Ministru kabineta instrukcija Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā” atbilstoši kurai tika nodrošināts Nacionālā kriminālizlūkošanas modeļa (turpmāk – NKIM) realizācijas 1. posms.  Iekšējās drošības fonda specifiskā mērķa Nr. 5 “Prevencija un apkarošana”, nacionālā mērķa Nr. 2-C “Informācijas apmaiņa” un aktivitātes Nr. 6 “Nacionālā kriminālizlūkošanas modeļa (NKIM) darbības nodrošināšana ar mērķi integrēties ES Politikas ciklā” nodrošināšanai ir piešķirts finansējums un 2019. gada 29. aprīlī noslēgta vienošanās Nr.VP/IDF/2019/1 par projektu “Nacionālās kriminālizlūkošanas  infrastruktūras un sistēmas izveide”.  Saskaņā ar Eiropas Savienības uzstādījumu par NKIM izveides nepieciešamību un Valsts policijas kriminālizlūkošanas modeļa realizācijas ietvaros iegūto pieredzi, veidojas pamats uzsākt NKIM realizācijas 2. posmu. Lai realizētu NKIM, ir nepieciešams tehniskais risinājums, kura ietvaros tiks nodrošināta kriminālizlūkošanai paredzētās informācijas aprite. Turpmāk kriminālizlūkošanas informācijas aprite tiks nodrošināta Sistēmā.  **Mērķis**  Lai nodrošinātu NKIM darbību, ir nepieciešams reglamentēt kriminālizlūkošanai paredzētās informācijas apriti Sistēmā. Projekta mērķis ir noteikt kriminālizlūkošanas informācijas aprites kārtību Sistēmā, kā arī definēt tehnisku risinājumu minētās informācijas apritei.  Operatīvās darbības likuma 23. panta pirmajā daļā ir noteikts, ka operatīvās darbības subjekti ir tiesīgi vākt, sistematizēt, analizēt, uzglabāt un uzskaitīt publiski pieejamo un slepeno informāciju par personām, faktiem, notikumiem un lietām, kas nepieciešama un kam ir nozīme operatīvās darbības un kriminālprocesa uzdevumu veikšanai. Saskaņā ar Eiropas Parlamenta un Padomes 2016. gada 27. aprīļa direktīvas (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI (turpmāk – Direktīva 2016/680) 4. panta pirmo daļu dalībvalsts, kura apstrādā personas datus (tai skaitā kriminālizlūkošanas informāciju), paredz, ka dati tiek apstrādāti likumīgi un tiek vākti konkrētos, skaidros un leģitīmos nolūkos, kuri ir noteikti dalībvalsts tiesību aktos, tas ir, dalībvalstij nacionālajos tiesību aktos jānosaka kriminālizlūkošanas informācijas aprites kārtība, mērķi, apjoms u.c. Direktīvā 2016/680 noteiktie informācijas aprites aspekti.  Projektā termini tiek lietoti atbilstoši Operatīvās darbības likumā, Ministru kabineta 2017. gada 24. janvāra instrukcijā Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā” un likumā “Par fizisko personu datu apstrādi kriminālprocesā un administratīvā pārkāpuma procesā” lietotajai terminoloģijai.  Piekļuve Sistēmā iekļautajai informācijai piešķirama Valsts policijas, Valsts robežsardzes un Valsts ieņēmumu dienesta nodarbinātajiem. Ar NKIM realizācijas 2. posma mērķu sasniegšanu (infrastruktūras un metodikas izveide, nepieciešamās pieredzes iegūšana, NKIM stabilas funkcionēšanas nodrošināšana) tiks lemts par NKIM paplašināšanu un citu valsts iestāžu iesaistīšanu NKIM darbībā. Perspektīvā Sistēmas darbībā varēs iesaistīties arī citas Ministru kabineta 2017. gada 24. janvāra instrukcijā Nr. 1 “Tiesībaizsardzības iestāžu sadarbības kārtība noziedzības novēršanā un apkarošanā” minētās iestādes.  Ar Sistēmas darbību tiks nodrošināta iespēja vienotajā elektroniskajā telpā efektīvi un droši veikt kriminālizlūkošanu.  **Būtība**  Sistēmas funkcionalitāte nodrošina automatizētu datu apmaiņu ar citām valsts informācijas sistēmām. Par katru šādu savienojumu tiek slēgta vienošanās, kurā ir atrunāta informācijas aprites kārtība, apjoms, nosacījumi, ierobežojumi un pušu saistības un atbildība. Sistēmas funkcionalitāte nodrošina automatizētu datu apmaiņu ar pieslēguma punktiem.  Sistēmā iestrādātais tehniskais risinājums nodrošina informācijas analīzi.  Lai nodrošinātu efektīvu un informācijas aizsardzības prasībām atbilstošu Sistēmas informācijas analīzes rīka funkcionēšanu, Sistēmas uzbūvē tiek izmantots “datu noliktavas” tehniskais risinājums. “Datu noliktavas” datu glabāšanas organizācija un struktūra atšķiras no parastās datu transakciju tiešsaistes apstrādes, jo dati no datu avotiem tiek iekļauti Sistēmā tādā veidā, lai informācijas apstrādē un analīzē neizmantotu transakcijas sistēmas resursus un neietekmētu tās stabilitāti. Bez “datu noliktavas” risinājuma būtiski palielinātos slodze uz datu transakcijas sistēmām un datu avotiem, kā arī ievērojami tiktu pārslogota visa datu aprites infrastruktūra. Turklāt, datu transakciju tiešsaistes apstrādes ietvaros, Sistēmas analītiskā rīka un datu avota atšķirīgas arhitektūras dēļ, no datu avotiem saņemtus datus būtu nepieciešams tiešsaistes režīmā pārveidot un pielāgot Sistēmas prasībām, kas būtiski palielinātu administratīvo slogu un Sistēmas izveidošanas un uzturēšanas izmaksas, kā arī ievērojami samazinātu datu aprites ātrumu un stabilitāti. Respektīvi, dati no citām informācijās sistēmām, atbilstoši Projekta un vienošanās noteiktiem ierobežojumiem un nosacījumiem, konkrētajā pieprasījumā noteiktajā apjomā, tiks pagaidu iekopēti Sistēmas “datu noliktavā”, lai nodrošinātu to pieejamību Sistēmas analītiskajā rīkā un pēc to apstrādes, automatizēti dzēsti no Sistēmas, neveidojot Sistēmas lietotājam pieejamas citu informācijas sistēmu datu masīva kopijas. Faktiski Sistēmas funkcionalitāte nodrošina manuālo informācijas ievadi Sistēmā, t. i. Sistēmas lietotājs, pastāvot likumiskajam pamatam, ievada Sistēmā informāciju par fiziskām personām, juridiskām personām, notikumiem, mantu un lietām un, izmantojot Sistēmā pieejamus rīkus, veic to apstrādi, nepieciešamības gadījumā, izmantojot arī informāciju no citām valsts informācijas sistēmām, nepieņemot tādus lēmumus, kas balstīti tikai uz automātisku apstrādi. Gadījumā, kad Sistēmas lietotājs veic datu apstrādi, izmantojot informāciju no citām valsts informācijas sistēmām, Sistēmā iekļautie dati par fiziskām personām, juridiskām personām, notikumiem, mantu un lietām, atbilstoši konkrētajam Sistēmas lietotāja pieprasījumam, tiek automatizēti pārbaudīti, salīdzinot tos ar attiecīgiem datiem par fiziskām personām, juridiskām personām, notikumiem, mantu un lietām, kas iekļauti citās valsts informācijas sistēmās, par kurām ir noslēgtas likumprojekta 4. pantā minētās vienošanās. Par datu automatizētās pārbaudes rezultātā konstatēto sakritību Sistēma nosūta automātisku paziņojumu Sistēmas lietotājam, kurš veic šo datu apstrādi, norādot tos datus, par kuriem ir konstatēta sakritība. Sistēmas lietotājs pārliecinās par šo datu precizitāti un to apstrādes likumību. Datu automatizētas pārbaudes rezultātā iegūtie dati Sistēmā netiek uzglabāti un pēc pagaidu iekopēšanas Sistēmas “datu noliktavā”, automātiski tiek dzēsti.  Analīzes rezultātā tiek sagatavoti šādi kriminālizlūkošanas produkti:   * stratēģiskā līmeņa ziņojums - vienotas noziedzības novēršanas un apkarošanas valsts politikas nodrošināšanai; * taktiskā līmeņa ziņojums – tiesībaizsardzības iestāžu koordinētas un optimālas darbības nodrošināšanai atbilstoši noteiktajām noziedzības apkarošanas prioritātēm; * operatīvā līmeņa ziņojums – informācijas un zināšanu iegūšanai par noziedzīgiem nodarījumiem un tos izdarījušām personām, ietekmējošiem faktoriem, dinamiku un ietekmi, kā arī subjektu saskaņotas rīcības nodrošināšanai.   Sistēmā tiek iekļauta informācija no šādiem avotiem:   * operatīvās darbības process; * resoriskā pārbaude; * administratīvā pārkāpuma lieta; * kriminālprocesa lietas materiāli; * citu iestāžu sniegtā informācija, kuru datu subjekts ir atļāvis izmantot kriminālizlūkošanai; * citas informācijas sistēmas; * publiska telpa.   Sistēmā iekļautās informācijas apjoms ir definēts Projektā un nepārsniedz to. Sistēmā tiek apstrādātas aktuālās un vēsturiskās ziņas par fiziskām personām, juridiskām personām, notikumiem, mantu un lietām ciktāl tās ir zināmas.  Sistēmā tiek apstrādāti arī dati par personas dzimšanas datumu, iepriekšējo personas kodu, kā arī dati par Iedzīvotāju reģistra likuma 7.1 panta pirmajā daļā minētā statusa maiņu. Dati par personas dzimšanas datumu tiek apstrādāti Sistēmā ar mērķi identificēt personas, identificēt datu sakritības Sistēmā un veidot korektus analītiskus secinājumus. Dati par iepriekšējo personas kodu tiek apstrādāti Sistēmā ar mērķi definēt konkrētu personu gadījumos, kad tā ir mainījusi personas kodu un Sistēmā iekļauti neaktuālie dati, izvērtēt (konstatēt) personas saistību ar Latvijas Republiku un iespējamu noziedzīgu nodarījumu izdarīšanu. Savukārt dati par Iedzīvotāju reģistra likuma 7.1 panta pirmajā daļā minētā statusa maiņu tiek apstrādāti Sistēmā ar mērķi identificēt personu vai notikumu gadījumos, kad noziedzīga nodarījuma izdarīšanā tiek izmantoti viltoti dokumenti.  Sistēmas funkcionalitāte nodrošina informācijas aktualizēšanu, savstarpēju sasaistīšanu (ja ir pamats uzskatīt, ka dažādas personas, manta, notikumi vai lietas, par kurām Sistēmā jau ir iekļauta informācija, ir saistīti), informācijas un avotu ticamības līmeņa noteikšanu, piekļuves statusa noteikšanu un piekļuves datu (piekļuves datums, laiks, pieslēgums, lietotājs, sākotnējā vērtība) arhivēšanu.  Piešķirot, Projekta 17. punktā minēto piekļuves statusu, Sistēmas lietotājs, kurš iekļauj attiecīgo informāciju Sistēmā, ņem vērā šādus kritērijus:   1. informācijas klasifikācijas pakāpe – ja informācijai ir ierobežota pieejamība vai klasifikācijas pakāpe, informācijai piešķir piekļuves statusu ne mazāku par K-2 (vadoties pēc principa - jo augstāks riska līmenis, jo mazākam subjektu lokam informācija ir pieejama); 2. informācijas kvalitāte – atkarībā no informācijas avota veida (riska informācija, kriminālprocesa lieta, administratīvā pārkāpuma lieta, operatīvā informācija, cita informācija) un informācijas būtības (parasta / sensitīva informācija) nosaka, cik lielā apmērā informācijas pieejamība citiem subjektiem var kaitēt konkrēta procesa mērķu sasniegšanai (vadoties pēc principa - jo augstāks riska līmenis, jo mazākam subjektu lokam informācija ir pieejama); 3. informācijas aprites potenciālā lietderība (orientējoties uz kriminālizlūkošanas mērķu sasniegšanu) – izvērtē, cik lietderīgi ir nodrošināt informācijas apriti Sistēmā (vadoties pēc principa - jo lielāka lietderība, jo plašākam subjektu lokam informācija ir pieejama); 4. informācijas apstrādes pamatmērķis:    1. kriminālizlūkošanas mērķu sasniegšana (nosaka vērtību robežās K-1 – K-4);    2. operatīvās informācijas aprite (nosaka vērtību robežās K-2 – K-3);    3. sistēmas uzturēšana/administrēšana (nosaka vērtību K-5);    4. kontroles funkcijas nodrošināšana (nosaka vērtību robežās K-1 – K-3 (un K-4 gadījumos, kad vērtē nepieciešamību atklāt informācijas saturu).   Sistēmas lietotājs, kurš iekļauj attiecīgo informāciju Sistēmā un piešķir tai piekļuves statusu secīgi, sākot ar 1. prioritāro kritēriju, izvērtē parējos kritērijus un nosaka atbilstošu statusu. Informācijas piekļuves statuss nedrīkst būt pretrunā ne ar vienu no minētajiem kritērijiem. Kritēriji ir sakārtoti hierarhiskā secībā (priekšroka vienmēr ir kritērijam, kurš ir tuvāk sākumam).  Atbilstoši Projekta 5. punktam Sistēmā iekļautā informācija automātiski tiek dzēsta pēc četriem gadiem no tās iekļaušanas. Ja informācija ir papildināta vai attiecībā uz to iekļauj norādi, šāda informācija automātiski tiek dzēsta pēc četriem gadiem no pēdējās papildināšanas vai attiecīgās norādes iekļaušanas. Kā jau tika minēts, Eiropas Savienības Politikas cikls, veido Eiropas Savienības kriminālizlūkošanas sistēmu, kurā ietilpst arī NKIM. Eiropas Savienības Politikas cikls ir metodoloģija, ko 2010. gadā Eiropas Savienība pieņēma, lai risinātu vissvarīgākos noziedzības draudus, kas skar Eiropas Savienību. ES Padomes 2010. gada 8. - 9. novembra secinājumos par Eiropas Savienības Politikas cikla izveidi un īstenošanu organizētās un smagās starptautiskās noziedzības jomā ir noteikts, ka katra cikla piemērotākais ilgums ir četri gadi, kuru laikā tiek optimizēta koordinācija un sadarbība izvēlētajās prioritātēs noziedzības apkarošanas jomā. Ņemot vērā minēto, četri gadi ir optimālākais laika periods informācijas izmantošanai kriminālizlūkošanas mērķiem. Pēc četriem gadiem, mainoties Eiropas Savienības politikai un prioritātēm noziedzības apkarošanā, veidojas arī objektīvs pamats dzēst kriminālizlūkošanas informācija, neveidojot nepamatotu administratīvu slogu.  **Personas datu apstrādes principi**  Personas datu apstrādes principi ir analoģiski likumam “Par fizisko personu datu apstrādi kriminālprocesā un administratīvā pārkāpuma procesā”.  Projektā tiek paredzēts pienākums pēc iespējas nošķirt dažādas personas datu kategorijas, jo šo datu apstrādei var būt atšķirīgi nolūki un līdz ar to arī atšķirīga glabāšanas nepieciešamība.  Kvalitātes kontrolētājs nodrošina, ka neprecīzus, nepilnīgus vai neaktuālus datus Sistēmā neapstrādā vai nedara citādi pieejamus.  Attiecībā uz sensitīvu personas datu apstrādi, tiek noteikti stingrāki apstrādes nosacījumi, kā arī personas netiek diskriminētas. Ņemot vērā operatīvā darba specifisko raksturu un to, kā tiek īstenota valsts sodošā funkcija, Projekts kā tiesisko pamatu īpašu kategoriju personas datu apstrādei neparedz personas piekrišanu. Atbilstoši likuma “Par fizisko personu datu apstrādi kriminālprocesā un administratīvā pārkāpuma procesā” 1. panta pirmās daļas 14. punktam pseidonimizācija ir darbību kopums, kas nodrošina personas datu apstrādi tādā veidā, ka fiziskā persona nav identificējama bez papildu informācijas, kura glabājas atsevišķi un kurai tiek piemēroti atbilstoši tehniskie un organizatoriskie pasākumi, lai fizisko personu nevarētu identificēt bez šādas informācijas. Pretstatā informācijas anonimizēšanai, kas padara datus anonīmus un neļauj sistēmas lietotājam saistīt tos ar konkrētu subjektu (parasti to izmanto arhivētiem datiem), pseidonimizācija ļauj rast kompromisu starp personas sensitīvo datu aizsardzību un operatīvā darba subjektu funkciju realizāciju, kad ir nepieciešams saistīt konkrētus datus ar konkrētu subjektu. Ņemot vērā minēto, Projekta ietvertie nosacījumi īpašu kategoriju personas datu apstrādei paredz, ka īpašu kategoriju personas datu apstrāde Sistēmā ir pieļaujama pie nosacījuma, ka visi iekļautie sensitīvie dati tiks automātiski pseidonimizēti, t. i., fiziskas personas identifikācijai nepieciešamie dati glabājas atsevišķi no pārējiem datiem, un piekļuve šādiem datiem atkarībā no apstrādei pakļautā datu apjoma, būtības un apstrādes intensitātes, tiek nodrošināta tikai ar operatīvās darbības subjekta vadītāja (priekšnieka) vai viņa vietnieka akceptu, un, tikai gadījumos, kad personas datu apstrāde nepieciešama, lai aizsargātu šīs vai citas fiziskās personas būtiskas intereses vai, ja pats datu subjekts ir datus publiskojis (nepārsniedzot publicēto datu apjomu). Savukārt piekļuve datiem, kuri ir iegūti sevišķajā veidā veicamā operatīvās darbības pasākuma gaitā, tiek nodrošināta nepārsniedzot Operatīvās darbības likumā noteiktus ierobežojumus un informācijas izmantošanas apjomu.  Personas datu apstrāde Sistēmā ir uzskatāma par likumīgu tikai tad un tiktāl, ciktāl šī apstrāde ir nepieciešama uzdevuma izpildei, ko nosaka kompetentās iestādes darbību regulējošais normatīvais akts. Sistēmā apstrādājama reāli attiecināma informācija, turklāt ievērojot datu apstrādes principus, proti, tiesiskumu, taisnīgumu, minimalitāti un anonimitāti, kas paredzēti, tostarp Eiropas Parlamenta un Padomes 2016. gada 17. aprīļa Direktīvā (ES) 2016/680 par fizisku personu aizsardzību attiecībā uz personas datu apstrādi, ko veic kompetentās iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem vai izpildītu kriminālsodus, un par šādu datu brīvu apriti, ar ko atceļ Padomes Pamatlēmumu 2008/977/TI, likumā “Par fizisko personu datu apstrādi kriminālprocesā un administratīvā pārkāpuma procesā” un citos normatīvajos aktos.  Datu subjekts var realizēt savas tiesības Operatīvās darbības likuma 36. – 38. pantā noteiktajā kārtībā. Kā arī, datu subjektam ir tiesības iesniegt pārzinim pieprasījumu attiecībā uz savu personas datu apstrādi un bez nepamatotas kavēšanās, ne vēlāk kā mēneša laikā no pieprasījuma saņemšanas dienas, saņemt no pārziņa atbildi, kurā norādīta turpmākā rīcība saistībā ar pieprasījumu. Ja datu subjekta pieprasījums ir nepamatots, pārzinis atsaka tajā ietvertā lūguma izpildi. Pārzinis pamato, kāpēc pieprasījums uzskatāms par nepamatotu.  Datu subjektam ir tiesības apstrīdēt un pārsūdzēt pārziņa vai apstrādātāja rīcību saistībā ar viņa pieprasījumu [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā, bet uzraudzības iestādes rīcību — [Fizisko personu datu apstrādes likumā](https://likumi.lv/ta/id/300099-fizisko-personu-datu-apstrades-likums) noteiktajā kārtībā.  Ja personas dati tiek apstrādāti operatīvās darbības, kriminālprocesa vai administratīvā pārkāpuma procesa ietvaros, sūdzības par personas datu apstrādi tiek izskatītas operatīvo darbību, kriminālprocesu vai administratīvā pārkāpuma procesu regulējošos normatīvajos aktos noteiktajā kārtībā, ciktāl to pieļauj normatīvajos aktos ietvertie informācijas izpaušanas nosacījumi. | | 3. | Projekta izstrādē iesaistītās institūcijas un publiskas personas kapitālsabiedrības | Valsts policija, Valsts robežsardze. | | 4. | Cita informācija | Nav. | | | | | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā paredzētajam regulējumam būs ietekme uz Valsts policiju, Valsts robežsardzi un Valsts ieņēmumu dienestu, kad tie veiks informācijas apstrādi Sistēmā, kā arī personām, kuru dati tiks apstrādāti Sistēmā. | | | | | | |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām tiesiskais regulējums nemaina tiesības un pienākumus, kā arī veicamās darbības.  Valsts policijai, Valsts robežsardzei un Valsts ieņēmumu dienestam administratīvais slogs samazināsies. Jau tagad tiek nodrošināta kriminālizlūkošanas informācijas aprite. Taču tā tiek realizēta necentralizēti un netiek izmantoti efektīvākie elektroniskie risinājumi. Sistēmas ietvaros tiks nodrošināta ievērojami efektīvāka kriminālizlūkošanas informācijas aprite, kas arī ļaus NKIM subjektiem samazināt administratīvo slogu. | | | | | | |
| 3. | Administratīvo izmaksu monetārs novērtējums | Projekts šo jomu neskar. | | | | | | |
| 4. | Atbilstības izmaksu monetārs novērtējums | Projekts šo jomu neskar. | | | | | | |
| 5. | Cita informācija | Nav. | | | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru  n+3 gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 3 393 634 | 0 | 848 409 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 3 393 634 | 0 | 848 409 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 3 393 634 | 0 | 848 409 | 0 | 0 | 424 204 | 424 204 |
| 2.1. valsts pamatbudžets | | 3 393 634 | 0 | 848 409 | 0 | 0 | 424 204 | 424 204 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | 0 | 0 | 0 | 0 | -424 204 | -424 204 |
| 3.1. valsts pamatbudžets | | 0 | 0 | 0 | 0 | 0 | -424 204 | -424 204 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 |  |
| 5. Precizēta finansiālā ietekme | | X | 0 | X | 0 | X | -424 204 | -424 204 |
| 5.1. valsts pamatbudžets | | 0 | 0 | -424 204 | -424 204 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Sistēmas izveidošanas izmaksas tiek segtas no Iekšējās drošības fonda specifiskā mērķa Nr. 5 “Prevencija un apkarošana”, nacionālā mērķa Nr. 2-C “Informācijas apmaiņa” un aktivitātes Nr. 6 “Nacionālā kriminālizlūkošanas modeļa (NKIM) darbības nodrošināšana ar mērķi integrēties ES Politikas ciklā” nodrošināšanai piešķirtā finansējuma (2019. gada 29. aprīļa vienošanās Nr.VP/IDF/2019/1 par projektu “Nacionālās kriminālizlūkošanas  infrastruktūras un sistēmas izveide”). Izdevumi plānoti budžeta apakšprogrammā 70.18.00 “Iekšējās drošības un Patvēruma, migrācijas un integrācijas fondu projektu un pasākumu īstenošana (2014-2020)”4 242 043 *euro* apmērā (EKK 5 140 “Nemateriālo ieguldījumu izveidošana”), t.sk. 2021.gadā – 3 393 634 *euro*; 2022.gadā – 848 409 *euro*  Lai nodrošinātu Sistēmas uzturēšanu, papildu izdevumi Valsts policijai (budžeta apakšprogramma 06.01.00 “Valsts policija”) un Iekšlietu ministrijas Informācijas centram (budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) būs sākot no 2023. gada. Provizoriskās uzturēšanas izmaksas sastādīs 10% no sistēmas izveidošanās izmaksām – 424 204 *euro* gadā.  Lai segtu uzturēšanas izmaksas pēc projekta pabeigšanas, papildus nepieciešamais finansējums 2023. gadam un turpmākajiem gadiem tiks pieprasīts normatīvajos aktos noteiktajā kārtībā. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Amata vietu skaita izmaiņas nav paredzētas. | | | | | | |
| 8. Cita informācija | | Saskaņā ar Ministru kabineta 2012. gada 11. decembra noteikumu Nr. 867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4. apakšpunktu projekta uzturēšanas izdevumi tiks pieprasīti papildus. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Deleģējums Ministru kabinetam noteikt projektā iekļauto regulējumu paredzēts likumprojektā “Grozījums Operatīvas darbības likumā” (2021. gada 14. janvāra Valsts sekretāru sanāksmes protokola Nr. 2 14. paragrāfs (VSS-30)). |
| 2. | Atbildīgā institūcija | Valsts policija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, informācija par projektu pirms izsludināšanas Valsts sekretāru sanāksmē tiks ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par projektu tā izstrādes stadijā, informācija par projektu tiks ievietota Iekšlietu ministrijas tīmekļa vietnē sadaļas “Sabiedrības līdzdalība” apakšsadaļā “Diskusiju dokumenti”. |
| 3. | Sabiedrības līdzdalības rezultāti | Informācijas tiks iekļauta pēc likumprojekta publicēšanas un rezultātu apkopošanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Valsts robežsardze un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošo institūciju likvidācija vai reorganizācija nav nepieciešama.  Noteikumu projekta izpilde tiks īstenota esošo cilvēkresursu ietvaros. |
| 3. | Cita informācija | Nav. |

Iekšlietu ministrs Sandis Ģirģens

Iesniedzējs:

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

*Vegneris 67075276*

*dmitrijs.vegneris@vp.gov.lv*